
LIETUVOS RESPUBLIKOS SEIMO KANCELIARIJOS
VIEŠŲJŲ PIRKIMŲ 3-IOSIOS KOMISIJOS POSĖDŽIO PROTOKOLO IŠRAŠAS

2025 m. balandžio 7 d.
Vilnius

Komisija susipažino su 2025 m. balandžio 7 d. tiekėjo CVP IS priemonėmis pateiktu paklausimu dėl Seimo rūmų patalpų paprastojo remonto darbų pirkimo atviro (supaprastinto) konkurso (pirkimo Nr. 1857670) sąlygų ir suformulavo atsakymą:
 Klausimas. „10 poz. patikslinkite, prašom, kokiomis plokštėmis aptaisomos lubos? Gipskartonio ar akustinėmis tipo Armstrong? Karkasas esamas ar montuojamas naujas?“
Atsakymas. Atsižvelgdama į tiekėjo klausimą perkančioji organizacija patikslina konkurso sąlygų Seimo rūmų patalpų paprastojo remonto darbų techninės specifikacijos (konkurso sąlygų 3 priedas) 4 punkto Seimo I-IV rūmų patalpų paprastojo remonto darbų kiekių žiniaraščio 10 eilutę ir vietoje:
	10
	Lubų paviršių aptaisymas plokštėmis, tvirtinant prie įrengto metalinio karkaso
	m2
	153,18



išdėsto taip:
	10
	Lubų paviršių aptaisymas akustinėmis Amstrong tipo plokštėmis, tvirtinant prie esamo įrengto metalinio karkaso
	m2
	153,18



Taip pat patikslina Seimo rūmų patalpų paprastojo remonto darbų įkainių lentelės (konkurso sąlygų 4 priedas) 10 eilutę ir vietoje:
	10
	Lubų paviršių aptaisymas plokštėmis, tvirtinant prie įrengto metalinio karkaso
	m2
	153,18
	 
	0



išdėsto taip:
	10
	Lubų paviršių aptaisymas akustinėmis Amstrong tipo plokštėmis, tvirtinant prie esamo įrengto metalinio karkaso
	m2
	153,18
	 
	0



Perkančioji organizacija planuoja įsigyti lubų paviršių aptaisymo darbus akustinėmis Amstrong tipo plokštėmis, tvirtinant jas prie jau esamo įrengto metalinio karkaso.


Komisija, vadovaudamasi Seimo rūmų patalpų paprastojo remonto darbų pirkimo atviro (supaprastinto) konkurso (pirkimo Nr. 1857670) sąlygų 7.3 papunkčiu, patikslina Seimo rūmų patalpų paprastojo remonto darbų pirkimo atviro (supaprastinto) konkurso (pirkimo Nr. 1857670) sąlygas:
1. Patikslina Konkurso sąlygų 3.4.1 papunktį ir jį išdėsto taip:









	Eil. Nr.
	Reikalavimas
	Atitikimą reikalavimui įrodantys dokumentai

	3.4.1.
	Tiekėjas, bent vienas iš tiekėjų grupės narių (atsižvelgiant į prisiimamus įsipareigojimus pirkimo sutarčiai vykdyti), ūkio subjektas, kurio pajėgumais tiekėjas numato remtis (atsižvelgiant į prisiimamus įsipareigojimus pirkimo sutarčiai vykdyti), subtiekėjas kurio pajėgumais tiekėjas numato remtis (atsižvelgiant į prisiimamus įsipareigojimus pirkimo sutarčiai vykdyti), atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos (toliau – ES) aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.
	Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija. 
Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus
 
Pateikiama skaitmeninė dokumento kopija arba nuoroda į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija. 



2. Patikslina Konkurso sąlygų 3.12 papunktį ir jį išdėsto taip:
„3.12. Tiekėjo kvalifikacija (jeigu buvo keliami kvalifikacijos reikalavimai) turi būti įgyta iki pasiūlymų pateikimo termino pabaigos (susipažinimo su pasiūlymais dienos), ir tai būtų užfiksuota pačiame dokumente.“
3. Patikslina Konkurso sąlygų 9.7 papunktį ir jį išdėsto taip:
„9.7. Jeigu tiekėjas EBVPD yra pažymėjęs, kad reikalavimo neatitinka (pavyzdžiui, egzistuoja pašalinimo pagrindas, kai tiekėjas nėra nurodęs, kad taiko Viešųjų pirkimų įstatymo 46 straipsnio 10 dalyje nurodytas priemones), komisija tokį tiekėją informuoja apie jo pasiūlymo atmetimą ir toliau tiekėjo pasiūlymo nevertina.“
4. Patikslina Konkurso sąlygų 11.12.2 papunktį ir jį išdėsto taip:
„11.12.2. Jeigu Užsakovas nesilaiko konkurso sąlygų 11.7.3 papunktyje nustatyto tinkamai atliktų ir priimtų darbų apmokėjimo termino ir jeigu nėra 11.7.4 papunktyje nurodytų aplinkybių, Rangovui pareikalavus, už kiekvieną pavėluotą dieną moka 0,02 % dydžio delspinigius nuo neapmokėtos sumos be PVM.“
5. Patikslina Konkurso sąlygų 11.12.3 papunktį ir jį išdėsto taip:
„11.12.3. Jeigu Rangovas nesilaiko konkurso sąlygų 11.4.2 papunktyje nurodyto darbų atlikimo termino, Užsakovui pareikalavus, moka 0,02 % dydžio delspinigius nuo pradinės sutarties vertės be PVM už kiekvieną pavėluotą  dieną.“
6. Patikslina Konkurso sąlygų 11.12.4 papunktį ir jį išdėsto taip:
„11.12.4. Jeigu Rangovas nesilaiko konkurso sąlygų  11.5.1 ir (ar) 11.8.2 papunkčiuose nurodytų atliktų darbų trūkumų ir (ar) defektų pašalinimo terminų, jis moka 1 % dydžio delspinigius nuo pradinės sutarties vertės be PVM už kiekvieną pavėluotą dieną.“
7. Patikslina konkurso sąlygų 1 priedo konkurso pasiūlymo lentelę apie tiekėją ir išdėsto taip:
	Tiekėjo pavadinimas (Jeigu dalyvauja tiekėjų grupė arba kitas ūkio subjektas, surašomi visų dalyvių pavadinimai)
	

	Tiekėjo adresas (Jeigu dalyvauja tiekėjų grupė arba kitas ūkio subjektas, surašomi visų dalyvių adresai)
	

	Įmonės kodas (Jeigu dalyvauja tiekėjų grupė arba kitas ūkio subjektas, surašomi visų dalyvių įmonių kodai; jeigu pasiūlymą teikia fizinis asmuo – verslo ar individualios veiklos pažymėjimo Nr. ar pan.)
	

	PVM mokėtojo kodas
	

	Įmonės vadovo pareigos, vardas ir pavardė
	

	Už pasiūlymą atsakingo asmens pareigos, vardas ir pavardė
	

	Telefono numeris
	

	El. pašto adresas
	

	Banko pavadinimas
	

	Banko kodas
	

	Atsiskaitomoji sąskaita
	



8. Papildo Konkurso sąlygų 3 priedo Seimo rūmų patalpų paprastojo remonto darbų techninę specifikaciją 3.5 papunkčiu:
	3.5.
	Aplinkosaugos reikalavimai
	Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3 papunkčiu: nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.

